მოხსენება ქალთა მიმართ ძალადობის შესახებ
2014-11-10 07:31, 2014-11-10 07:32 (Asia/Dubai)
11 ნოემბერს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის -“Sapere Aude” – ფარგლებში, თეონა გოგუაძე გააკეთებს მოხსენებას თემაზე – „ქალთა მიმართ ძალადობის შესახებ“.
დასწრება თავისუფალია.

გიორგი მაისურაძე ფიოდორ დოსტოევსკის შესახებ
2014-11-10 13:20
13 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, გიწვევთ ილიაუნის ლიტერატურული კლუბის მორიგ შეხვედრაზე. ფილოსოფოსი გიორგი მაისურაძე ფიოდორ დოსტოევსკის შესახებ ისაუბრებს.დოსტოევსკის არა მხოლოდ რომანებია ”პოლიფონიური“, არამედ თავად ამ რომანების ავტორიც.
მისი ხშირად ურთიერთგამომრიცხავი აზრები და ხატები დოსტოევსკის პიროვნულ პოლიფონიურობაზე მიუთითებს, რაც მის ერთფეროვან წაკითხვასა და ინტერპრეტაციას შეუძლებელს ხდის.დოსტოევსკის შინაგანი დანაწევრებულობა მთელი სიმძაფრით ღმერთის არსებობა – არარსე ბობის თემაში ვლინდება. დოსტოევსკის სამყარო ღმერთის გამოცხადებული მკვლელობის პანიკური მოლოდინი და მისი გარდაუვალობის აფექტური ფორმით უარყოფაა.
დასწრება თავისუფალია.
გელით ყველას!

გიორგი მაისურაძე ფიოდორ დოსტოევსკის შესახებ
2014-11-10 13:21
13 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, გიწვევთ ილიაუნის ლიტერატურული კლუბის მორიგ შეხვედრაზე. ფილოსოფოსი გიორგი მაისურაძე ფიოდორ დოსტოევსკის შესახებ ისაუბრებს.
დოსტოევსკის არა მხოლოდ რომანებია ”პოლიფონიური“, არამედ თავად ამ რომანების ავტორიც. მისი ხშირად ურთიერთგამომრიცხავი აზრები და ხატები დოსტოევსკის პიროვნულ პოლიფონიურობაზე მიუთითებს, რაც მის ერთფეროვან წაკითხვასა და ინტერპრეტაციას შეუძლებელს ხდის. დოსტოევსკის შინაგანი დანაწევრებულობა მთელი სიმძაფრით ღმერთის არსებობა-არარსე
ბობის თემაში ვლინდება. დოსტოევსკის სამყარო ღმერთის გამოცხადებული მკვლელობის პანიკური მოლოდინი და მისი გარდაუვალობის აფექტური ფორმით უარყოფაა.
დასწრება თავისუფალია.
გელით ყველას!

გენდერული სტატისტიკა სტერეოტიპების წინააღმდეგ, ციფრებიდან სოციალურ მესიჯებამდე
2014-11-11 08:08, 2014-11-11 08:10
წიგნის სახლში „ლიგამუსი“ გრძელდება შეხვედრების სერია თემაზე – „გენდერული განსხვავებები და თანასწორობა“. 14 ნოემბერს, 19:00 საათზე, გენდერული საკითხების ექსპერტი, ილიას სახელმწიფო უნივერსიტეტის ასისტენტ-პროფესორი, ლელა ხომერიკი, წაიკითხავს საჯარო ლექცია თემაზე: – გენდერული სტატისტიკა სტერეოტიპების წინააღმდეგ, ციფრებიდან სოციალურ მესიჯებამდე.
გენდერული სტატისტიკა კონცეპტუალურად უფრო მეტს ნიშნავს, ვიდრე, უბრალოდ, სქესის ნიშნით დაყოფილი მონაცემები. გენდერული სტატისტიკა საფუძველს ქმნის გენდერული პრობლემების გამოვლენისა და სისტემური შესწავლისათვის, მაგრამ, გარდა ამისა, მან ხელი უნდა შეუწყოს საზოგადოების მიერ გენდერული პრობლემების სწორ აღქმას, განსხვავებებისა და უთანასწორობის გააზრებასა და გენდერული სტერეოტიპების კითხვის ნიშნის ქვეშ დაყენებას.ამიტომაც, თანამედროვე მოთხოვნების თანახმად, სტატისტიკური მონაცემების შექმნის ეტაპზე არანაკლებ მნიშვნელოვანია მისი გავრცელების ინოვაციური ფორმატების მოძებნა, ციფრების „ალაპარაკება“ და ფართო საზოგადოებამდე მიტანა. ლექციაზე წარმოდგენილი იქნება სოციალურ კამპანიებში გენდერული სტატისტიკის წარმატებით გამოყენების ნიმუშები.
ლექციის დრო: 14 ნოემბერი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი
დასწრება თავისუფალია.

შეხვედრა იტალიელ პროფესორებთან იტალიური კულტურის ცენტრში
2014-11-11 08:57
13 ნოემბერს, ხუთშაბათს, 18:00 საათზე, ილიას სახელმწიფო უნივერსიტეტის S 501 აუდიტორიაში (გ. წერეთლის ქ. №3) იტალიური კულტურის ცენტრი გთავაზობთ შეხვედრას იტალიელ პროფესორთან, კიარა მემორელოსთან, პიერ პაოლო კასონისთან და ინგლისური ენის კურსის ხელმძღვანელთან, პროფესორ ფაბიო რინალდისთან. იტალიელი პროფესორები დამსწრე საზოგადოებას გააცნობენ იტალიური სკოლის სიახლეებს ინგლისური და იტალიური ენების შესწავლასთან დაკავშირებით.
დასწრება თავისუფალია.

ნოდარ ნათაძის საჯარო ლექცია ილიაუნიში
2014-11-11 10:30
13 ნოემბერს, ხუთშაბათს, 16:00 საათზე, ილიას სახელმწიფო უნივერსიტეტის G 106 აუდიტორიაში, ილიაუნის სოციალური და კულტურის კვლევების ინსტიტუტის ორგანიზებით, ჩატარდება ნოდარ ნათაძის საჯარო ლექცია – „ფილოსოფიური ტექსტის თარგმანის ტრადიციის შესახებ“.
ნოდარ ნათაძის სამეცნიერო მოღვაწეობა ძირითადად რენესანსისა და „ვეფხისტყაოსნის“ საკითხებს უკავშირდება, თუმცა იგი იკვლევს ეთიკის, პოლიტიკის, ზნეობის, კულტურის, ფილოსოფიისა და ლიტერატურული კრიტიკის საკითხებსაც.
ნოდარ ნათაძეს ეკუთვნის შემდეგი თარგმანები: გ. ვ. ფ. ჰეგელი, „გონის ფილოსოფია“ (თბილისი, მეცნიერება, 1984); გ. ვ. ფ. ჰეგელი, „ლექციები ისტორიის ფილოსოფიაზე“ (თბილისი, მეცნიერება, 2001); ე. ჰუსერლი, „პარიზული მოხსენებები“ (თბილისი, Carpe diem, 2010); გ. მარგველაშვილი, „ფინალობის პრობლემა ნიკოლაი ჰარტმანისა და მარტინ ჰაიდეგერის ონტოლოგიებში“ (თბილისი, მეცნიერება, 1983).
ნათაძის თარგმანები გამოირჩევა დედნისეული აზრის ზუსტად, დაწვრილებით გადმოცემით, ფილოსოფიური ცნებებისათვის ზუსტი ქართული შესატყვისების მოძებნით და ამ შესატყვისების ქართულ ფილოსოფიურ ტრადიციასთან მისადაგებით.
ლექციაზე განხილული იქნება როგორც ფილოსოფიური ტექსტის თარგმანის ზოგადი საკითხები, ისე თარგმანის ქართული ტრადიცია და მომხსენებლის პირადი გამოცდილება.
დასწრება თავისუფალია.

ლექციის დრო: 13 ნოემბერი, 16:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი

საინფორმაციო შეხვედრა - ერაზმუს მუნდუსის გაცვლითი პროგრამა
2014-11-12 08:43
მოგესალმებით და გაცნობებთ, რომ 2014 წლის 13 ნოემბერს, 16:00 საათზე, ილიას სახელმწიფო უნივერსიტეტის A101 აუდიტორიაში გაიმართება გაცვლითი პროექტების საინფორმაციო შეხვედრა ბაკალავრიატის და მაგისტრატურის სტუდენტებისთვის.
დამატებითი შეკითხვების შემთხვევაში მოგვმართეთ ილიას სახელმწიფო უნივერსიტეტის საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
mid@iliauni.edu.ge
euroeast@iliauni.edu.ge
humeria@iliauni.edu.ge

ბერიკა შუკაკიძის საჯარო ლექცია - ”განათლების სარგებელი”
2014-11-12 08:50
14 ნოემბერს, 16:00 საათზე, ილიას სახელმწიფო უნივერსიტეტის A 101 აუდიტორიაში ილიაუნის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში ასოცირებული პროფესორი, ბერიკა შუკაკიძე, წაიკითხავს საჯარო ლექციას თემაზე – ”განათლების სარგებელი”.

ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში დამსწრე საზოგადოებას ეძლევა შესაძლებლობა, მონაწილეობა მიიღოს თემატურ დისკუსიაში.
ლექციის ჩატარების დრო: 14 ნოემბერი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)

ჯანდაცვისა და დაზღვევის სკოლის II სამეცნიერო კონფერენცია
2014-11-12 12:33
21 დეკემბერს, 11:00 საათზე, ილიას სახელმწიფო უნივერსიტეტის G 106 აუდიტორიაში ჯანდაცვისა და დაზღვევის სკოლა აწყობს II სამეცნიერო კონფერენციას სახელწოდებით – ჯანდაცვისა და დაზღვევის აქტუალური საკითხები.
კონფერენციაში მონაწილეობის მიღება შეუძლიათ მხოლოდ აკრედიტებული უმაღლესი სასწავლებლების ბაკალავრებს, მაგისტრანტებსა და დოქტორანტებს, ან დამოუკიდებელ ახალგაზრდა მკვლევრებს.
მონაწილეობის მსურველებმა 2014 წლის 1-ლი დეკემბრის ჩათვლით ელექტრონულ მისამართზე – tengiz.verulava@iliauni.edu.ge უნდა წარმოადგინონ ნაშრომები და ინგლისურენოვანი აბსტრაქტები შემდეგ მიმართულებებში:

ჯანდაცვის პოლიტიკა და ჯანდაცვის მენეჯმენტი
ფარმაციის პოლიტიკა და მენეჯმენტი
საზოგადოებრივი ჯანდაცვა
ჯანდაცვის ეკონომიკა
სადაზღვევო საქმე

მოხსენებებს განიხილავს სამეცნიერო კონფერენციის საორგანიზაციო კომიტეტი (თენგიზ ვერულავას თავმჯდომარეობით) და მონაწილეებს პასუხს აცნობებს არაუგვიანეს 7 დეკემბრისა.
დაწვრილებითი ინფორმაცია საკონფერენციო ნაშრომების გაფორმებისა და კონფერენციის საორგანიზაციო კომიტეტის შესახებ იხილეთ აქ.

ლევან ბერძენიშვილის საჯარო ლექცია - "დაო დე ძინი” - გზა და ღირსება
2014-11-13 10:01, 2014-11-13 10:02
პროექტის – ”ილიაუნის მწერალი“- ფარგლებში გრძელდება ფილოლოგ ლევან ბერძენიშვილის საჯარო ლექციების სერია, სახელწოდებით – „როგორ ვისწავლოთ წერა სხვების შექმნილი დიდი პოემებისა და დრამების დახმარებით“.
ლექცია ”დაო დე ძინი” – გზა და ღირსება ჩატარდება 17 ნოემბერს, 19:00 საათზე, წიგნის სახლში “ლიგამუსი”.
ლევან ბერძენიშვილი განიხილავს შემდეგ თემებს:
ლაო-ძის “დაო დე ძინი” – გზისა და ღირსების წიგნი;
ცოდნა, როგორც სიდიადე და როგორც ავადმყოფობა;
როგორი უნდა იყოს ხელისუფალი;
ათასი ლის გზა იწყება პირველი ნაბიჯით;
კეთილგონიერება და გაცისკროვნება.
ლექციის ჩატარების დრო: 17 ნოემბერი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ასტრიდ ლინდგრენის დაბადების დღე ”ლიგამუსის” ზღაპრის ოთახში
2014-11-13 12:24, 2014-11-13 12:26
თუ ჩვენსავით გიყვართ ასტრიდ ლინდგრენი და მისი ჯადოსნური სამყარო,15 ნოემბერს, შაბათს, 11:00 საათზე,მოდით ჩვენთან, ”ლიგამუსის” ზღაპრის ოთახში, ერთად აღვნიშნოთ ძვირფასი ასტრიდის დაბადების დღე.
წიგნების, თამაშებისა და სახალისო აქტივობების დახმარებით, ბავშვებს ზომიერად ფერხორციან, მოწიფულ კარლსონსა და მის მეგობარ ბიჭუნას,ონავარ პეპისა და სხვა პერსონაჟებს გავაცნობთ, თან გემრიელი მურაბებით ჩავუკოკლოზინებთ ყელს.
გელით ყველას ასტრიდ ლინდგრენის დაბადების დღეზე!
შეხვედრის დრო: 15 ნოემბერი, 11:00-13:00 საათი
ადგილმდებარეობა: ”ლიგამუსის” ზღაპრის ოთახი (”ლიგამუსის” II სართული,ჭავჭავაძის ქუჩა № 32)

ბიზნესის სკოლის კვლევის პრეზენტაცია
2014-11-13 12:40
17 ნოემბერს, 15:00 საათზე, E 207 აუდიტორიაში მოეწყობა ბიზნესის სკოლის კვლევითი ცენტრის მიერ ჩატარებული კვლევის – „საცალო ვაჭრობის ინდუსტრია: არსებული რეალობა და განვითარების პერსპექტივები“ – პრეზენტაცია. პრეზენტაციას გაუძღვება ლარისა პატარაია.
დასწრება თავისუფალია.

ჟურნალ „Forbes Georgia”-ს ბლოგების კონკურსი (შეხვედრა გამომცემელთან)
2014-11-14 12:27
19 ნოემბერს, 14:00 საათზე, E 406 აუდიტორიაში ჟურნალ „Forbes Georgia”-ს გამომცემელი, მაია მირიჯანაშვილი, შეხვდება ილიას სახელმწიფო უნივერსიტეტის სტუდენტებს. შეხვედრის თემაა ბლოგების კონკურსი, რომელსაც „Forbes Georgia” აცხადებს ილიაუნის სტუდენტებისთვის. კონკურსში გამარჯვებული საუკეთესო ბლოგი გამოქვეყნდება ჟურნალში.
შეხვედრაზე დასწრება თავისუფალია.

კოკა ბრეგაძე - „ფრიდრიხ ნიცშე და თანამედროვეობა“
2014-11-17 07:01, 2014-11-17 07:02
18 ნოემბერს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – “Sapere Aude” – ფარგლებში, მოხსენებას წაიკითხავს თბილისის სახელმწიფო უნივერსიტეტის გერმანული ფოლოლოგიის დეპარტამენტის ასოცირებული პროფესორი, კოკა ბრეგაძე. მოხსენების თემაა „ფრიდრიხ ნიცშე და თანამედროვეობა“.
დასწრება თავისუფალია.

გურამ რჩეულიშვილი - 80
2014-11-17 07:03, 2014-11-17 07:04
20 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, გიწვევთ ილიაუნის ლიტერატურული კლუბის მორიგ შეხვედრაზე. მწერალი გია არგანაშვილი გურამ რჩეულიშვილის შესახებ ისაუბრებს.
2014 წელს გურამ რჩეულიშვილის 80 წლის იუბილე აღინიშნება.
მწერალი გია არგანაშვილი ისაუბრებს გურამ რჩეულიშვილის ცხოვრებაზე; 60-იანელთა თაობაზე და იმ გარემოზე, რომელშიც ამ თაობას მოუწია ცხოვრება; მწერლის დამოკიდებულებაზე ქართველი კლასიკოსების შემოქმედებასთან და თავად ამ ავტორის საეტაპო ნაწარმოებებზე: “ალავერდობა”, “უსახელო უფლისციხელი”,”სალამურა”, “თვირთვილა”, და “ბატონო ტელემაყურებლებო”.
დასწრება თავისუფალია.
შეხვედრის დრო: 20 ნოემბერი, 19:00 საათი
ადგილმდებარეობა: წიგნის სახლი ”ლიგამუსი”

ერეკლე დეისაძე სტუმრად პოეზიის კლუბში
2014-11-18 09:11, 2014-11-18 09:12
20 ნოემბერს, ხუთშაბათს, 16:00 საათზე, ილიას სახელმწიფო უნივერსიტეტის წიგნის სახლში “ლიგამუსში” პოეზიის კლუბი აწყობს შეხვედრას ერეკლე დეისაძესთან. სტუმარი ისაუბრებს თემაზე – “ეპატაჟი და ცენზურა კულტურაში“, წაიკითხავს საკუთარ ლექსებსდა საზოგადოებას წარუდგენს ახალ კლიპებს.
დასწრება თავისუფალია.

საინფორმაციო შეხვედრა - ერაზმუს მუნდუსის გაცვლითი პროგრამა
2014-11-18 09:38
მოგესალმებით და გაცნობებთ, რომ 2014 წლის 20 ნოემბერს ილიას სახელმწიფო უნივერსიტეტში გაიმართება გაცვლითი პროექტების საინფორმაციო შეხვედრა.
E207 აუდიტორიაში (ჩოლოყაშვილის 3/5) 15:00 საათზე შეხვედრა გაიმართება დოქტორანტებისთვის, მკვლევრებისთვის (Postdocs) და აკადემიური/ადმინისტრაციული პერსონალისთვის.
A101 აუდიტორიაში (ჭავჭავაძის 32) 16:00 საათზე შეხვედრა გაიმართება ბაკალავრიატის და მაგისტრატურის სტუდენტებისთვის.
დამატებითი შეკითხვების შემთხვევაში მოგვმართეთ ილიას სახელმწიფო უნივერსიტეტის საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
mid@iliauni.edu.ge
euroeast@iliauni.edu.ge
humeria@iliauni.edu.ge
alrakis@iliauni.edu.ge

რევოლუციის კონსტრუქტორები: რუსული კონსტრუქტივიზმი ლაბორატორიასა და ქარხანას შორის
2014-11-18 13:36, 2014-11-18 13:38
19 ნოემბერს, ოთხშაბათს, 19:00 საათზე, წიგნის სახლში „ლიგამუსი“ სოციალური და კულტურის კვლევების ინსტიტუტი გიწვევთ ფილოსოფიის პროგრამის სტუდენტის, ბორის გროისის ”ესეების” მთარგმნელის, სოსო ჭაუჭიძის, საჯარო ლექციაზე: „რევოლუციის კონსტრუქტორები: რუსული კონსტრუქტივიზმი ლაბორატორიასა და ქარხანას შორის“.
„მოსკოვურ დღიურებში“ ვალტერ ბენიამინი წერდა: „სქემატური ფორმით, მოსკოვი – ისეთი, როგორადაც ის სწორედ ამ მომენტში გამოიყურება – შესაძლებლობათა ფართო ლანდშაფტს შლის: უპირველეს ყოვლისა, შესაძლებლობას რევოლუციის სრული კრახისა, ისევე როგორც შესაძლებლობას მისი წარმატებისა. თუმცა, ორივე ინსტანციაშია რაღაც არაპროგნოზირებადი – რაღაც, რისი გამოვლენაც მომავლის ნებისმიერი პროგრამული ჩანახატისგან განსხვავებული იქნება.“ პოსტრევოლუციური მოსკოვის კულტურული სივრცის „მამოძრავებელი სულისკვეთება“ რადიკალური ექსპერიმენტებისა და „კონკრეტული უტოპიების“ ვრცელი ჰორიზონტია. რუსული კონსტრუქტივიზმი – ამ ჰორიზონტის ერთი, თუმცა მრავალმხრივ გამორჩეული უბანი – ხელოვნების კეთებისა და ხელოვანის როლის რადიკალურ ხედვას გვთავაზობს, ხედვას, რომლის პროგრამული დაპირებების, რადიკალური იმპულსების, ვერაქტუალიზებული პოტენციალისა და პროგნოზირებადი თუ არაპროგნოზირებადი მარცხის რეკონსტრუირებას ლექციაზე შევეცდებით.
ლექცია ჩატარდება „საბჭოთა პარადიგმების“ შეხვედრების ციკლის ფარგლებში.
დასწრება თავისუფალია.
ლექციის დრო: 19 ნოემბერი, 19:00 საათი
ადგილმდებარეობა: წიგნის სახლი „ლიგამუსი“

ნინო ჯავახიშვილის საჯარო ლექცია
2014-11-18 13:41, 2014-11-18 13:42
21 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შეხვედრების სერიის – „გენდერული განსხვავებები და თანასწორობა“ – ფარგლებში, ფსიქოლოგიის დოქტორი, ილიას სახელმწიფო უნივერსიტეტის პროფესორი, ნინო ჯავახიშვილი, წაიკითხავს საჯარო ლექციას თემაზე – ოჯახში ძალადობა: კვლევებზე დაყრდნობილი ფაქტები და მასთან ბრძოლის პრაქტიკები.
ლექციაზე წარმოდგენილი იქნება საქართველოში ჩატარებული კვლევები ოჯახში ძალადობის შესახებ. კონკრეტულ ფაქტებზე დაყრდნობით განხილული იქნება, თუ რა სიტუაციაა ამ თვალსაზრისით საქართველოში; ასევე განხილული იქნება ოჯახში ძალადობასთან ბრძოლის წარმატებული და წარუმატებელი პრაქტიკები. შეხვედრას დაესწრებიან აღნიშნულ საკითხზე მომუშავე სამთავრობო და არასამთავრობო ორგანიზაციები.
დასწრება თავისუფალია.
ლექციის დრო: 21 ნოემბერი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი

ქეთევან კუპატაძის საჯარო ლექცია - ”წყალი - სიცოცხლის საწყისი”
2014-11-19 07:18
21 ნოემბერს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“- ფარგლებში, პროფესორი ქეთევან კუპატაძე წაიკითხავს საჯარო ლექციას თემაზე – ” წყალი – სიცოცხლის საწყისი”.
ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში დამსწრე საზოგადოებას ეძლევა შესაძლებლობა, მონაწილეობა მიიღოს თემატურ დისკუსიაში.
ლექციის ჩატარების დრო: 21 ნოემბერი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)

საჯარო ლექცია - „იურიდიული ეთიკა“
2014-11-19 09:57
19 ნოემბერს ილიას სახელმწიფო უნივერსიტეტის წიგნის სახლში ”ლიგამუსი” გაიმართა საჯარო ლექცია თემაზე – „იურიდიული ეთიკა“. ლექციას უძღვებოდა სამართლის სკოლის მოწვეული ლექტორი, გიორგი ტურაზაშვილი, რომელმაც ისაუბრა შემდეგ საკითხზე:
მოსამართლის, ადვოკატისა და პროკურორის პროფესიული არსი, დანიშნულება და ქცევა.
